
	Parlamentul României

Camera Deputaţilor
Comisia pentru cultură, arte, mijloace de informare în masă
	


București, 26 mai 2020

PL-x 224/2020

BIROUL PERMANENT AL CAMEREI DEPUTAŢILOR
Alăturat, vă înaintăm raportul Comisiei pentru cultură, arte, mijloace de informare în masă, asupra Proiectului de Lege privind instituirea perioadei 6-31 decembrie ca perioadă oficială a sărbătoririi colindului românesc, transmis cu adresa nr.  PL-x 224 din 29 aprilie 2020 şi înregistrat la Comisie cu nr. 4C-12/88/30.04.2020.
	
	PREŞEDINTE,

 Gigel - Sorinel ŞTIRBU

PARLAMENTUL ROMÂNIEI
CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT  
asupra  Proiectului de Lege privind instituirea perioadei 6-31 decembrie ca perioadă oficială a sărbătoririi colindului românesc

În temeiul dispoziţiilor art. 96 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere, în fond, cu Proiectul de Lege privind instituirea perioadei 6-31 decembrie ca perioadă oficială a sărbătoririi colindului românesc, transmis cu adresa nr. PL-x 224 din 29 aprilie 2020, şi înregistrat la Comisia pentru cultură, arte, mijloace de informare în masă cu nr. 4C-12/88/30.04.2020. 

Senatul, în calitate de primă Cameră sesizată, a adoptat inițiativa legislativă în condiţiile în condițiile art.75 alin.(2) teza a III-a din Constituția României, republicată, în ședinta din data de 23 aprilie 2020.

Potrivit prevederilor art. 75 din Constituţia României, republicată, şi ale art.91 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Prin obiectul de reglementare şi conţinutul său, proiectul de lege face parte din categoria legilor ordinare. 
În redactarea raportului, Comisia a avut în vedere:

- avizul favorabil, cu observaţii şi propuneri, nr. 172 din 05.03.2020, emis de Consiliul Legislativ. 

-avizul nefavorabil, cu nr. 983 din 18.02.2020, emis de Consiliul Economic și Social.
-punctul de vedere favorabil al Guvernului, cu observaţii şi propuneri,  transmis cu adresa nr. 561/27.04.2020.
Comisia pentru drepturile omului, culte şi problemele minorităţilor naţionale a avizat favorabil inițiativa legislativă, în ședința din data de 5 mai 2020.

Comisia pentru învăţământ, ştiinţă, tineret şi sport a avizat favorabil, cu amendamente admise, inițiativa legislativă, în ședința din data de  20 mai 2020.

Proiectul de lege are ca obiect de reglementare instituirea sărbătoririi colindului românesc în perioada 6-31 decembrie, pentru a veni în sprjinul manifestărilor culturale realizate de către păstrătorii tradiţiilor şi obiceiurilor din toată ţara. Autorităţile administraţiei publice centrale şi locale pot acorda sprijin logistic şi pot aloca fonduri din bugetele proprii în vederea organizării şi derulării în bune condiţii a evenimentelor dedicate, în limita alocărilor bugetare aprobate. Unităţile educaţionale, unităţile de cult, centrele comunitare şi instituţiile culturale sunt invitate să participe la acţiuni de promovare a practicării colindatului, precum şi la identificarea şi crearea fondului de colinde noi şi vechi. 
În conformitate cu prevederile art. 55 din Regulamentul Camerei Deputaţilor, republicat, la lucrările Comisiei a participat, în calitate de invitat, domnul Mihai Firică, secretar de stat în Ministerul Culturii.  

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă în şedinţa online din data de 26 mai 2020.

 La şedinţa Comisiei pentru cultură, arte și mijloace de informare în masă, au fost prezenţi 12 deputaţi din numărul total de 16 membri, conform listei de prezenţă.

În urma examinării iniţiativei legislative şi a opiniilor exprimate, membrii Comisiei au hotărât, cu majoritatea voturilor parlamentarilor prezenţi, adoptarea Proiectului de Lege privind instituirea perioadei 6-31 decembrie ca perioadă oficială a sărbătoririi colindului românesc, PL-x 224/2020, cu amendamentele cuprinse în Anexa ce face parte integrantă din prezentul raport.
       PREŞEDINTE,

                              SECRETAR,

Gigel – Sorinel ŞTIRBU
                          Beatrice TUDOR














Anexa

Amendamente admise
la Proiectul de Lege privind instituirea perioadei 6-31 decembrie ca perioadă oficială a sărbătoririi colindului românesc,
PL-x 224/2020

	Nr. Crt.
	Forma adoptată de Senat
	Amendamente admise (autorul amendamentului)
	Motivare

	1.
	Lege privind instituirea perioadei 6-31 decembrie ca perioadă oficială a sărbătoririi colindului românesc
	LEGE pentru instituirea zilelor colindului din România
(Amendament propus de către Comisia pentru învăţământ, ştiinţă, tineret şi sport și Comisia pentru cultură, arte, mijloace de informare în masă)
	Pentru un spor de rigoare normativă

Pentru a fi cuprinse toate tipurile de colinde din România

	2.
	Art. l.- Se instituie perioada 6-31 decembrie ca perioadă oficială a sărbătoririi colindului românesc.


	Art. l .- Se instituie zilele colindului din România în perioada 6 - 31 decembrie.
(Amendament propus de către Comisia pentru învăţământ, ştiinţă, tineret şi sport și Comisia pentru cultură, arte, mijloace de informare în masă)
	Pentru rigoare normativă

	3.
	Art.2.- (1) Perioada oficială a sărbătoririi colindului românesc poate fi marcată de către autoritățile publice centrale și locale, de către societatea civilă, precum și de către persoane fizice sau juridice, prin organizarea de evenimente educative, de voluntariat, cu caracter social. De asemenea, consacrarea acestei perioade poate fi mcută și prin participarea la orice astfel de evenimente.

(2) Autoritățile administrației publice centrale și locale pot acorda sprijin logistic și pot aloca fonduri din bugetele proprii în vederea organizării și derulării în bune condiții a evenimentelor prevăzute la alin.(l), în limita alocărilor bugetare aprobate.
	Art.2. - (1) Zilele colindului din România pot fi marcate de către autoritățile administrației publice centrale și locale, de către societatea civilă, precum și de către persoane fizice sau juridice, prin organizarea de evenimente educative, de voluntariat, cu caracter social. De asemenea, consacrarea acestei perioade poate fi făcută și prin participarea la orice astfel de evenimente.

(Amendament propus de către Comisia pentru învăţământ, ştiinţă, tineret şi sport și Comisia pentru cultură, arte, mijloace de informare în masă)
(2) Text nemodificat
	Pentru unitate terminologică și rigoarea redactării

	4.
	Art.3.- Unitățile educaționale, unitățile de cult, centrele comunitare și instituțiile culturale sunt invitate să participe la acțiuni de promovare a practicării colindatului, precum și la identificarea și crearea fondului de colinde noi și vechi.


	Art.3. – Unitățile de învățământ, unitățile de cult, centrele comunitare și instituțiile culturale pot participa la acțiuni de promovare a practicării colindului, precum și de identificare și creare s fondului de colinde.
(Amendament propus de către Comisia pentru învăţământ, ştiinţă, tineret şi sport și Comisia pentru cultură, arte, mijloace de informare în masă)
	Pentru corectitudinea redactării

	5.
	Art.4.- În termen de 60 de zile de la intrarea în vigoare a prezentei legi, Ministerul Culturii, Ministerul Educației și Cercetării, precum și Secretariatul de Stat pentru Culte vor întocmi un calendar de evenimente în acest sens, realizat cu ajutorul instituțiilor de resort și cu implicarea reprezentanților societății civile.
	Art.4. - În termen de 60 de zile de la intrarea în vigoare a prezentei legi, Ministerul Culturii întocmește un calendar de evenimente pentru zilele colindului din România.

(Amendament propus de: Domnul deputat Szabo Odon + Comisia pentru învăţământ, ştiinţă, tineret şi sport și Comisia pentru cultură, arte, mijloace de informare în masă)
	Pentru rigoarea redactării și claritatea textului


       

   PREŞEDINTE,

                                                                              SECRETAR,

Gigel – Sorinel ŞTIRBU
                                                                Beatrice TUDOR



